ශ්‍රී ලංකාව ආසියාවේ ආශ්චර්යය කරා රැගෙන යන මේ අවස්ථාවේදී වැඩකරන ජනතාවගේ සහයෝගය අත්‍යාවශ්‍ය බව අගමැති දි.මු. ජයරත්න මහතා පවසයි.පටු දේශපාලන අරමුණු මත කම්කරුවන් විවිධ කාර්යයන් සඳහා යොදා ගැනීම සාධාරණ නොවන බව ප්‍රකාශ කරන අගමැතිවරයා ජාත්‍යන්තර කම්කරු දිනය නිමිත්තෙන් සුබ පැතුම් පණිවුඩයක් නිකුත් කරමින් මෙසේද සඳහන් කරයි.සමස්ත කම්කරු ජනයා දැඩි සහෝදරත්වයෙන් සමරන ජාත්‍යන්තර කම්කරු දිනය නිමිත්තෙන් සුබ පැතුම් එක් කිරීමට හැකිවීම මම ලද භාග්‍යයකි.